b"\n_START_ARTICLE_\nCal Biosca del Talladell\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa pairal situada al carrer Sant Pere del poble del Talladell, aquesta casa salva tot el desnivell del terreny d'aquest carrer que t\xc3\xa9 una inclinaci\xc3\xb3 for\xc3\xa7a elevada. Casa amb tres pisos d'al\xc3\xa7ada i dos accessos en la part baixa situats a al\xc3\xa7ades diferents. La porta principal \xc3\xa9s resolta amb arc de mig punt dovellada i en la dovella central destaca perfectament un alt relleu d'un escut familiar. Al pis superior hi ha tres balcons perfectament ordenats en l'horitzontal, tots de la mateixa mida i amb baranes de forja._NEWLINE_El pis superior tamb\xc3\xa9 presenta dos balcons de volad\xc3\xads m\xc3\xa9s discret i una finestra rectangular. Tota la fa\xc3\xa7ana es troba realitzada amb carreus de pedra tallada irregularment que han estat en part arrebossats amb t\xc3\xa0pia. La part m\xc3\xa9s superior de la casa presenta com a protecci\xc3\xb3 un petit r\xc3\xa0fec sobresortit a mode de cornisa."